Diari Oficial de la Generalitat Valenciana


Sumari del DOGV 7021, del 10-05-2013 (2013/4748)

RESOLUCIÓ de 8 de maig de 2013, de la directora general del Secretariat del Consell i Relacions amb les Corts, per la qual es disposa la publicació del conveni de col·laboració en matèria de salut pública entre el Ministeri de l'Interior i la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7021

Data del DOGV
:   10-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/4748


Data del document
:   08-05-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 8 de maig de 2013, de la directora general del Secretariat del Consell i Relacions amb les Corts, per la qual es disposa la publicació del conveni de col·laboració en matèria de salut pública entre el Ministeri de l'Interior i la Generalitat. [2013/4748]  
El Ministeri de l'Interior i la Generalitat han subscrit, prèvia tramitació reglamentària, el 14 de març de 2013, el conveni de col·laboració en matèria de salut pública.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 317/2013 i que figura com a annex d'esta resolució.  
  
València, 8 de maig de 2013.- La directora general del Secretariat del Consell i Relacions amb les Corts: Marta Martí Arador.  
  
Conveni de col·laboració en matèria de salut pública entre el Ministeri de l'Interior (Secretaria General d'Institucions Penitenciàries) i la Conselleria de Sanitat de la Generalitat Valenciana  
  
Madrid i València, 14 de març de 2013  
  
Reunits  
D'una part, Jorge Fernández Díaz, en qualitat de ministre de l'Interior, per Reial Decret 1826/2011, de 21 de desembre, BOE 307, de 22 de desembre de 2011, fent ús de les atribucions que li conferix l'article 13 de la Llei 6/1997, de 14 d'abril, d'Organització i Funcionament de l'Administració General de l'Estat, i d'acord amb l'article 6t i les disposicions addicionals tretzena i catorzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
D'una altra part, Manuel Llombart Fuertes, conseller de Sanitat de la Generalitat Valenciana, designat per decret 20/2012, de 7 de desembre.  
  
Ambdós parts intervenen en la representació i amb les facultats que els seus respectius càrrecs els conferixen i es reconeixen mútuament capacitat i legitimació per a obligar-se i convindre; i a este efecte  
  
Manifesten  
Primer. L'article 25.2 de la Constitució Espanyola establix que les penes privatives de llibertat i les mesures de seguretat estaran orientades cap a la reeducació i reinserció social, i que este és el fi primordial de les institucions penitenciàries, d'acord amb l'article 1 de la Llei Orgànica 1/1979, General Penitenciària (LOGP), i d'acord amb el que preveu el Reglament Penitenciari, Reial Decret 190/1996, de 9 de febrer; preceptes que es constituïxen en el marc legal per a desenrotllar qualsevol estratègia de salut, diagnòstic i tractament de les persones amb malaltia en centres penitenciaris i per a l'organització i desenrotllament d'actuacions dirigides a la seua rehabilitació i reinserció social, i per a això es podrà comptar amb la participació i col·laboració d'institucions i associacions públiques i privades.  
Segon. D'altra banda, la Llei 14/1986, de 25 d'abril, General de Sanitat, en els articles 3, 4,10 i 12 garantix els drets dels interns i el seu accés a les prestacions sanitàries en condicions d'igualtat efectiva, i és competència de les administracions l'organització i el desenrotllament de totes les accions preventives i assistencials dins d'una concepció integral del sistema sanitari.   
Tercer. El Ministeri de l'Interior, a través de la Secretaria General d'Institucions Penitenciàries, té assignats l'administració i el règim de les institucions penitenciàries a càrrec seu, i una de les seues competències és la planificació, organització i direcció de les activitats tendents a la prevenció, tractament i rehabilitació de les persones malaltes en centres penitenciaris tasques estes que es corresponen amb l'interés en matèria de sanitat i salut pública que desenrotlla en el seu àmbit competencial la Conselleria de Sanitat de la Generalitat Valenciana.  
Quart. Dins de les actuacions que es desenrotllen en els centres penitenciaris es compta amb diversos tipus de professionals responsables de l'àrea medicosanitària i en activitats de prevenció i educació per a la salut que es poden integrar amb altres actuacions rehabilitadores en les quals poden participar altres professionals com ara psicòlegs, educadors, mestres, treballadors socials, monitors ocupacionals, monitors esportius, membres d'ONG i altres associacions.  
Quint. L'article 69.2 de la LOGP establix que amb la finalitat d'obtindre la recuperació social dels interns es podrà sol·licitar la col·laboració i participació dels ciutadans i d'institucions o associacions públiques o privades ocupades en la resocialització dels reclusos.  
  
A fi de facilitar i agilitzar els procediments que regulen la intervenció de les organitzacions no governatives (ONG) i entitats col·laboradores, la Instrucció 4/2007 DGIP, de 7 de febrer, establix el Catàleg de programes d'intervenció per a ONG en el medi penitenciari, entre els quals cal mencionar els «programes de preparació per a la inserció laboral» (Formació professional ocupacional, tallers ocupacionals, orientació laboral, tècniques en la recerca d'ocupació, acompanyament per a la inserció i habilitats socials); els «programes d'integració social» (pisos d'acollida per a permisos, llibertat condicional i definitiva, assessorament personal i jurídic, acollida per a malalts de SIDA i altres malalties, unitats dependents, eixides programades, atenció a persones amb discapacitat sensorial,?.) i «Programes sanitaris i amb drogodependents»- Atenció a malalts mentals i persones amb discapacitat intel·lectual: Programa d'intervenció integral i suport a la rehabilitació psiquiàtrica.   
  
CLÀUSULES  
  
Primera. Objecte  
L'objecte general d'este conveni és instrumentar la col·laboració entre la Secretaria General d'Institucions Penitenciàries i el Servici de Plans, Programes i Estrategies dependiente de la Direcció General de Investigació i Salut Pública de la Conselleria de Sanitat de la Generalitat Valenciana amb la finalitat de desenrotllar actuacions, plans i programes de:  
- Promoció de la salut  
- Prevenció  
- Investigació  
Totes estes activitats es podran plasmar de manera concreta en tots o en algun dels centres penitenciaris i centres d'inserció social existents a la Comunitat Valenciana, la qual cosa serà acordada entre les administracions firmants segons les possibilitats i els recursos disponibles.  
  
  
Segona. Desenrotllament  
Per al compliment dels dits objectius, la Secretaria General d'Institucions Penitenciàries del Ministeri de l'Interior i el Servici de Plans, Programes i Estratègies, es comprometen a:   
1. Implementar i desenrotllar els mecanismes de col·laboració per a aconseguir les finalitats previstes en l'àmbit penitenciari.  
2. Promoure i impulsar davant de qualssevol entitats i persones, públiques i privades, en l'àmbit de la Generalitat Valenciana, les condicions que es consideren més favorables i necessàries per a facilitar-ne els fins.  
  
Tercera. Jurisdicció competent  
Les qüestions litigioses que puguen sorgir en relació amb la interpretació, la modificació o resolució i els efectes del conveni, es confien als acords que respecte d'això adopten ambdós parts en el si de la Comissió Mixta de Seguiment.  
Qualsevol controvèrsia que sorgisca, no resolta amistosament per estes, atesa la naturalesa administrativa del conveni, serà dirimida per l'orde jurisdiccional contenciós administratiu.  
  
Quarta. Compromisos econòmics   
Este conveni de col·laboració no comporta obligacions o compromisos econòmics per a cap de les parts.  
La Secretaria General d'Institucions Penitenciàries facilitarà al Servici de Plans, Programes i Estratègies els informes i suports necessaris per a afavorir el desenrotllament de les activitats previstes per a la consecució d'este conveni.  
En cap cas s'establirà cap relació de caràcter funcionarial, estatutari, contractual o laboral de qualsevol tipus entre el personal que aporte el Servici de Plans, Programes i Estratègies en l'àmbit d'este conveni i la Secretaria General d'Institucions Penitenciàries.  
  
  
Quinta. Comissió Mixta de Seguiment  
Per al seguiment i l'avaluació del compliment d'este conveni, conéixer-ne el desenrotllament i grau d'execució de les actuacions, proposant vies de solució a les dificultats que puguen sorgir en la seua realització, així com resoldre els dubtes o les controvèrsies que hi pogueren sorgir, es constituïx una comissió de seguiment integrada per dos persones designades per cada un dels firmants.  
Esta comissió es reunirà almenys una vegada a l'any, i s'hi podran incorporar els tècnics que les parts consideren oportú, segons els temes a tractar.  
El seu funcionament s'ajustarà a les previsions que, per al funcionament dels òrgans col·legiats disposa el títol II, capítol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
Sexta. Vigència  
Este conveni de col·laboració entrarà en vigor el dia de la firma i estendrà la seua vigència fins al 31 de desembre de 2013. Serà prorrogable de forma automàtica anualment, si cap de les parts ho denuncia per escrit amb un mínim d'un mes abans de la finalització del període anual.  
  
Sèptima. Naturalesa jurídica  
Este conveni té naturalesa administrativa i està exclòs de l'àmbit d'aplicació del Reial Decret Llei 3/2011, de 14 de novembre, pel qual s'aprova el Text Refós de la Llei de Contractes del Sector Públic, en virtut d'allò que s'establix en la lletra c de l'apartat primer de l'article quart.  
  
Octava. Causes de resolució  
Este conveni de col·laboració podrà resoldre's de mutu acord de les parts o per decisió de qualsevol d'elles, comunicada per escrit a l'altra part amb una antelació d'un mes respecte de la data d'expiració del conveni.  
  
I en prova de conformitat, es firma este conveni, en doble exemplar, en el lloc i en la data indicats en l'encapçalament.   
  
  
El ministre de l'Interior: Jorge Fernández Díaz.  
El conseller de Sanitat: Manuel Llombart Fuertes.